**Členenie ústavy Slovenskej republiky**

Ústava Slovenskej republiky je členená na preambulu a deväť hláv.

**Preambula** je krátky úvod ústavy Slovenskej republiky, ktorý deklaruje, že my, slovenský národ sa zhodujeme na tejto ústave.

**Prvá hlava** je zložená z troch oddielov. Prvý oddiel tvoria základné ustanovenia štátu. Ako napríklad, že Slovenská republika je demokratický štát a dodržiava medzinárodné práva. Ďalej spomína hranice Slovenskej republiky, jej územie, nerastné bohatstvo, jazyk a medzinárodné zmluvy. Druhý oddiel tvoria štátne symboly-vlajku, znak, pečať a hymnu. Tretia hlava hovorí o Bratislave ako o hlavnom meste Slovenskej republiky.

**Druhá hlava**, ktorá ustanovuje základné práva a slobody sa skladá z oddielov 1-8. Konkrétne spomínajú toto: 1.oddiel-všeobecne ustanovenia práv, 2.oddiel základné ľudské práva a slobody, 3.oddiel-politické práva, 4.oddiel-práva menšín, 5.oddiel-sociálne práva, 6.oddiel-ochrana kultúrneho dedičstva, 7.oddiel-právo na súdnu ochranu, 8.oddiel-spoločné ustanovenia k prvej a druhej hlave ústavy Slovenskej republiky.

**Tretia hlava**-2 oddiely ktoré ustanovujú hospodárstvo Slovenskej republiky. Prvý ustanovuje základné princípy hospodárstva a ekonomiky Slovenskej republiky a taktiež deklaruje Národnú banku SR nezávislou centrálnou bankou. Druhý udáva právomoci Najvyššieho kontrolného úradu.

**Štvrtá hlava** spomína územnú samosprávu. Nie je členená na oddiely a podotýka na to, že základnou jednotkou územnej samosprávy je obec a že ju tvoria VUC. Taktiež vymedzuje práva VUC a obciam.

Dva oddiely **piatej hlavy** riešia zákonodarnú moc. Prvý vymedzuje práva a povinnosti Národnej Rade SR a druhá spomína podmienky referenda.

Výkonná moc je základom **šiestej hlavy**. Táto hlava vymedzuje moc a povinnosti vlády SR a prezidenta SR. V jej prvom oddiele sú ustanovené veci ohľadne prezidenta. Napríklad jeho voľbu, práva a vzťah k Národnej Rade. V druhom je ustanovené, že vláda je vrcholným orgánom výkonnej moci SR a je tu spomenuté aj jej vymenovanie zloženie atď.

**Siedma hlava** ustanovuje súdnu moc SR. Jej prvý oddiel sa zaoberá postavením právomocami ústavného súdu Slovenskej republiky. Je to nezávislý orgán, ktorý rozhoduje v prípade porušenia ústavných zákonov. V oddiele číslo 2 je upravené všeobecné súdnictvo SR. Všetky súdy a sudcovia SR sú nestranní. Súdy sa delia na okresné, krajské a najvyšší súd v Bratislave.

**Ôsma hlava** sa v prvom oddiele zaoberá činnosťou prokuratúry SR. Prokuratúra chráni pred súdom záujmy fyzických a právnických osôb SR. V druhom je ustanovený verejný ochranca práv-ombudsman. Ten z podnetov občanov, alebo zo svojej vlastnej iniciatívy chráni záujmy občanov SR.

**Deviata hlava** taktiež nie je členená na oddiely a obsahuje záverečné ustanovenia ústavy SR.